BANSKÁ BYSTRICA. Krajské policajné riaditeľstvo informovalo o ďalšom prípade alkoholu za volantom. Tentokrát policajti z obvodného oddelenia v Hnúšti zastavili v sobotu(1. mája) podvečer mladého, 23-ročného vodiča.
"Podrobili ho dychovej skúške, pri ktorej nafúkal 1,98 promile. Obvinený skončil v cele a svoje nerozvážne konanie musel vysvetliť sudcovi. V prípade právoplatného rozsudku si môže odsúdený človek navždy doplniť do životopisu položku "trestne stíhaný," dodali policajti.